Narodna skupština
20160211

Ovo što bih pozvao uvaženu gospođu Vučković koju zaista izuzetno uvažavam i cenim i cenim je kao veoma elokventnu osobu, da ipak u budućnosti ne koristite te izraze da premijer iskače, jer nismo na atletskoj stazi, niti je on na atletskoj stazi, ipak možemo da koristimo neki adekvatniji izraz. Siguran sam da gospođi Vučković nije bila namera nikakvog vređanja, ali meni je drago što se koleginice zabavljaju. U redu je, ako je iskakanje razlog za zabavu, dobro je. Verovatno da su ta iskakanje videle na Maldivima ili u Opatiji ili ne znam u ovim letovalištima omiljenim za demokrate. Međutim, ovde i protekla dva dana, a i danas nekako se stalno provlači… (Gordana Čomić, s mesta: Ovo nije vređanje?) Ako mi dozvoli gospođa Čomić, ja bih nastavio.